जाट समाज का धरना 38वें दिन भी रहा जारी
अखिलभारतीयजाट आरक्षण संघर्ष समिति के बैनर तले जैनपुर जाटान गांव में चल रहा जाट न्याय धरना 38वें दिन भी जारी रहा। 38वें दिन सोमवार को धरने की अध्यक्षता सतपाल नंबरदार बड़ाचपुर ने की। वहीं करनाल से आए जाट महासभा के चेयरमैन सुखपाल संधू ने कहा कि सरकार सो रही है। उन्होंने कहा कि सरकार जाटों को सड़कों पर बिठाना चाह रही है।
पिछले 38 दिनों से जाट सब्र रख रहे हैं लेकिन सरकार उनके सब्र का इम्तिहान ले रही है जोकि गलत है। उन्होंने कहा कि सरकार जल्द से जल्द जाट सहित छह जातियों को उनका हक देने का काम करे। इस अवसर पर बलदेव राठी, प्रदेश महासचिव आशीष फौजदार, सुरजमल संधु, विरेंद्र जून, कबूल सिंह संधू, कुलदीप मोर, प्रदीप बड़ोंदा, जगीर सिंह भूतमाजरा, कूड़ाराम, अजीत भूतमाजरा, जयप्रकाश लाडवा, अंग्रेज जैनपुर, फकीर चंद, जगमाल अलीपुरा, मनोज नांदल, सूबे सिंह गुढ़ा, गुलाब भूतमाजरा, धर्मपाल बपदी, प्रीतपाल धनौरा, खेमचंद, सत्येंद्र पाल, दरबारा सिंह, सतपाल, शीला देवी, बीरमति, सुरेशो, स्वर्ण कौर, बाला देवी, जगिंद्रो और संतोष मौजूद थी।
awa_Deva hin_Deva hin_Deva